Here is a page extracted from Wikipedia that may contain CSS, HTML, and a lot of unformatted text.

Title: Melón d'augua
Content: O melón d'augua, melón d'agua u sandía, en ribagorzano melón d'aigua, ye o fruito comestible d'a cucurbitacia anyal Citrullus lanatus, una especie venida d'Africa tropical pero bien estendillada en agricultura de regano y en a huerta de buena cosa de mundo. Ya se conoixeba en Echipto, pero fuen os arabes que l'introdución en Europa a través d'a Peninsula iberica.

O melón d'augua ye una fruita gran, d'entre 3 y 10 Kg de peso, con a crosta lisa y de color verda fosca-fosca u con rayas mas claras que van a lo largo. A pulpa ye roya, pompuda y sucosa (contiene muita augua). A simient se troba en forma de pepas esparcidas por a pulpa. Como atras cucurbitacias, o rebús que queda d'haber-las minchau os humans (como por eixemplo a pela) i hai animals domesticos que les fa felera, como os latons.

A «melonera d'augua» ye un mata rastrera y que puede enfilar-se que arriba a mesurar uns cuantos metros, por lo cual s'ha de dedicar buena cosa d'espacio pa ella en o huerto si se'n quiere plantar ya que, caso contrario, medrará afogando las atras plantas. Igual como a suya parient de leixos, a calabacera, a mida y o peso que gosa pillar fan que sía preciso cosirar pa que no s'enfile por cualques estructuras, como barandaus de malla metalica porque acabaría por capuzar-los.

Valors nutricionals

Se veiga tamién 

 Melón.
 Pepino.
 Calabaza.
 Calabaza de rabiquet.
 Calabacín.

Referencias

Enlaces externos 

Fruitos de verano
Cucurbitaceae
Fitonimia